אולפני יוניברסל יפן

אולפני יוניברסל יפן (ביפנית: ユニバーサル・スタジオ・ジャパン) הוא פארק שעשועים הנמצא באוסקה, יפן. הפארק נפתח לציבור ב-31 במרץ 2001. הפארק דומה במבנהו לפארק אולפני יוניברסל פלורידה, ומכיל אטרקציות דומות לאלו הנמצאות בו וכן בפארק אולפני יוניברסל הוליווד. הפארק מורכב מ-11 אזורים בעלי תמות שונות, בהם פזורים האטרקציות. האזור העשירי שנפתח ב-15 ביולי 2014 הוא עולם הקסמים של הארי פוטר, בדומה למקבילו שקיים בפארק בפלורידה. האזור ה-11 שנפתח ב-18 במרץ 2021 הוא סופר נינטנדו וורלד. האזורים השונים הם: האזור מבוסס על שכונת הוליווד, וכולל את המתקנים הבאים: קולנוע 4 ממדים - אטרקציה המציגה את שרק 4-D או סרט ב-4 ממדים של רחוב סומסום, כתלות בשעה. המופע של לשיר - מופע מוזיקלי המבוסס על הדמויות מהסרט לשיר. מופע הרוקנרול של מפלצות יוניברסל - מופע מוזיקלי המבוסס על מפלצות יוניברסל. לשחק עם ג'ורג' הסקרן - אטרקציה המבוססת על ג'ורג' הסקרן. חלום הוליוודי - רכבת הרים הכוללת מערכת שמע משובצת המאפשרת לנוסעים לבחור את המוזיקה אותה הם שומעים. פנטזיה בחלל - רכבת הרים מקורה בתמה של חלל, הכוללת אפקטים מיוחדים רבים. האזור מבוסס על העיר ניו יורק, וכולל: ההרפתקאות המדהימות של ספיידרמן - מתקן אפל בתלת מימד המבוסס על ספיידרמן. צפוי להיסגר ב-22 בינואר 2024, 20 שנים לאחר פתיחתו. האזור מבוסס על העיר סן פרנסיסקו, ולא מכיל כיום מתקנים. אזור המבוסס על זיכיון גנוב על הירח, שנפתח בשנת 2017. הוא כולל: גנוב על הירח: מהומת המיניונים - מתקן סימולטור בו המבקרים פוגשים דמויות מהסרט "והופכים" למיניונים. מזחלות קרן ההקפאה - מתקן קרונות מסתובבים. מבוסס על הסרט שובר הקופות פארק היורה. האזור כולל: פארק היורה - רכבת הרים מבוססת מים, אשר מסתיימת בנפילה של הסירה במהירות לתוך מים כך שנוצר רסס. הדינוזאור המעופף - רכבת הרים בה הנוסעים תלויים בשכיבה במהלך הנסיעה. מבוסס על הסרט מלתעות. האזור כולל: מלתעות - שייט בסירה עם אפקטים מיוחדים, הכוללים בובה אנימטרונית של הכריש מהסרט. אזור שקהל היעד שלו הוא ילדים ומשפחות, אשר נפתח בשנת 2012. הוא מכיל 3 תתי אזורים שמכילים בתורם מספר אטרקציות: אולפני סנופי - מבוסס על הקומיקס פינאטס. שדרת האופנה של הלו קיטי - מבוסס על זיכיון הלו קיטי. מתחם הכיף של רחוב סומסום - מבוסס על סדרת הטלוויזיה רחוב סומסום. מבוסס על הסרט עולם המים. האזור כולל: מופע עולם המים: מלחמה בים - מופע פעלולים המתרחש בזירת מים, הכולל אפקטים מיוחדים ופירוטכניקה. מבוסס על זיכיון עולם הקסמים של האחים וורנר דיסקברי. האזור, שנפתח ב-15 ביולי 2014, כולל את טירת הוגוורטס, כפר הוגסמיד, האגם, וכן את האטרקציות: הארי פוטר והמסע האסור - מתקן אפל עם אפקטים מיוחדים בהשראת ספרי וסרטי הארי פוטר. מסע ההיפוגריף - רכבת הרים לילדים. מבוסס על זיכיון מריו של חברת נינטנדו, כשהמוקד הוא דמויותיהן של מריו ויושי. אזור הרחבה נוסף המתמקד בדונקי קונג נמצא בבנייה נכון לשנת 2023. נכללים בו: מריו קארט: האתגר של קופא - אטרקציית נסיעה אינטראקטיבית הכוללת שימוש בטכנולוגיית מציאות רבודה המבוססת על סדרת משחקי מריו קארט. ההרפתקה של יושי - מתקן מסוג Omnimover (אנ') המבוסס על סדרת המשחקים של יושי. אתגרי צמיד כוח העל - אטרקציה אינטראקטיבית בסגנון ציד אוצרות אשר במסגרתה השחקנים צריכים למצוא מפתחות ולהביס את באוזר ג'וניור. על מנת לקחת חלק באטרקציה זו חייבים לרכוש צמיד "כוח על" אשר נמכר בנפרד, וכמו כן יש להתקין במכשיר הנייד את האפליקציה הרשמית של אולפני יוניברסל יפן. הפארק מציע מצעד יומי בשם !No Limit, שהופעת הבכורה שלו הייתה ב-1 במרץ 2023. המצעד כולל קרונות תצוגה, דמויות ורקדנים המבוססים על מריו קארט, פוקימון, מיניונים, לשיר, הלו קיטי, רחוב סומסום ופינאטס. מדיה וקבצים בנושא אולפני יוניברסל יפן בוויקישיתוף אתר האינטרנט הרשמי של אולפני יוניברסל יפן (ביפנית, באנגלית, בסינית מפושטת ובקוריאנית) אולפני יוניברסל יפן, ברשת החברתית פייסבוק אולפני יוניברסל יפן, ברשת החברתית אקס (טוויטר) אולפני יוניברסל יפן, ברשת החברתית אינסטגרם אולפני יוניברסל יפן, סרטונים בערוץ היוטיוב אולפני יוניברסל יפן, הבלוג הרשמי